**Oznámenie o novom cenovom rozhodnutí Úradu pre reguláciu sieťových odvetví č. 0104/2023/V a určenie cien na ďalšie fakturačné obdobie.**

 Rozhodnutím 0104/2023/V , ktoré vydal dňa 31.1.2022 Úrad pre reguláciu sieťových odvetví (ÚRSO) sú stanovené maximálne ceny za výrobu a dodávku pitnej vody a maximálnu cenu za odvádzanie a čistenie odpadovej vody verejnou kanalizáciou.

Toto rozhodnutie je zverejnené na obecnej stránke obce Lendak. [www.lendak.sk](http://www.lendak.sk)

V rozhodnutí je určená maximálna cena za výrobu a distribúciu pitnej vody verejným vodovodom na 0,4616€/m3 a maximálna cena za odvádzanie a čistenie odpadovej vody verejnou kanalizáciou na 1,2020 €/m3. Uvedené ceny sú bez DPH.

Prevádzkareň obce Lendak ako správca verejného vodovodu a splaškovej kanalizácie sa ako príspevková organizácia obce Lendak dohodol so zriaďovateľom na poskytnutiu finančných prostriedkov na preklenutie energetickej krízy. Pri schvaľovaní rozpočtu nám bolo schválené obecným zastupiteľstvom toto poskytnutie finančných prostriedkov s podmienkou, že sa cena vodného a stočného na najbližšie fakturačné obdobie nebude meniť – zvyšovať. Výška finančných prostriedkov sa poníži o prípadné získane dotácie na energie, ktoré poskytuje ministerstvo hospodárstva Slovenskej republiky.

**S tohto dôvodu, sa nebude meniť výška vodného ani stočného na najbližšie fakturačne obdobie. Teda ceny ostávajú pri vodnom na hodnote 0,39 €/m3 a pri stočnom 0,90 €/m3 bez DPH.**  Zverejnenie rozhodnutia Úradu pre reguláciu sieťových odvetví je teda len informatívne. Veríme, že energetická kríza pominie a aktuálne vysoké náklady na prevádzkovanie splaškovej kanalizácie, čistiarne odpadových vôd a dodávku pitnej vody sa ponížia.

 Ing. Peter Budzák

 Vedúci Prevádzkarne obce Lendak